An hukunta marubuci saboda kamanta Sarkin Saudiyya da Allah - BBC Hausa
An hukunta marubuci saboda kamanta Sarkin Saudiyya da Allah
3 Yuli 2017
http://www.bbc.com/hausa/labarai-40482201
An ce Sarki Salman ya yi "mamakin" rubutun
An dakatar da wani marubuci a kasar Saudiyya bayan da ya wuce gona da iri wajen kambama Sarkin kasar Salman.
Marubucin, Ramadan al-Anzi ya yabawa sarkin a cikin jaridar al-Jazirah ta hanyar amfani da sunayen da na Allah ne.Duk da yake yawanta yabo abu ne da a ka saba da shi - ba a son hada wani sarki da Ubangiji.
Saboda haka Sarki Salman, wanda ya "kadu matuka," ya aika da umarnin cewa a dakatar da Mista Anzi, in ji rahotanni daga kafafen watsa labarai.
Sarkin Saudiyya ya nada dansa a matsayin yarima mai jiran gado
An kai samame kan masu jabun ruwan zamzam a Saudiyya
An kama 'yan Nigeria uku kan zargin shiga da kwayoyi Saudiyya
Jaridar ta riga ta wallafa sakon ban hakuri a ranar Jumma'a, inda Mista Anzi ya yaba wa Sarkin da sunaye kamar "Haleem" da "Shadeed al-Eqab", wadanda sunaye ne na Allah.Wasu kafafen watsa labarai a Saudiyya sun yi kira da a dauki karin matakai domin hukunta jaridar.
Karin bayani Saudi Arabia country profile 21 Yuni 2017 Saudi king's son Mohammed bin Salman is new crown prince 21 Yuni 2017 Saudi Arabia's religious police ordered to be 'gentle' 13 Aprilu 2016 Saudi woman seeking asylum 'forcibly' returned home 12 Aprilu 2017 Hausa navigation